
	HIDRAVLIČNE KLEŠČE
	


1.	NAMEN IN UPORABA
Klešče se uporablja za rezanje enenga ali več žičnih kablov iz aluminija in bakra in drugih snovi. Določene vrste klešč so uporabne tudi za rezanje pod napetostjo. Pred uporabo je potrebno prebrati navodila proizvajalca o uporabi.

2.	NEVARNOSTI PRI DELU
Pri delu s kleščami lahko pride tako do poškodb orodja kot tudi do telesnih poškodb, zato je nujno potrebno upoštevati navodila za uporabo orodja. Pri delu se uporablja tudi hidravlično olje, ki lahko ob daljšem kontaktu s kožo privede do izpuščajev, zato je potrebno zagotoviti možnost umivanja rok, oz. zagotoviti minimalni stik z njim.

3.	PRED UPORABO
· obvezno preberemo navodila za uporabo, podana s strani proizvajalca,
· pregledamo orodje, predvsem nivo olja,
· zavarujemo delovno mesto v radiju 10 m (ograditev),
· preverimo, da ne režemo kablov, ki so morda pod napetostjo, jamskih kablov, samonosilnih kablov in morskih kablov.

4.	MED UPORABO
· morajo biti klešče (rezila) nastavljene pravokotno na kabel,
· se pozicija rezalne glave ne sme spreminjati,
· moramo v primeru rezanja pod napetostjo rez opraviti v enem postopku in ga tudi popolnoma končati (sicer pride do dvopolnega oz. tripolnega kratkega stika),
· je potrebno v primeru, da rez kabla ni končan in je kabel samo zarezan, zavarovati dostop do mesta rezanja in poklicati strokovnjaka, ki potrdi (z meritvijo), da kabel in klešče nista pod napetostjo – šele takrat se lahko omogoči dostop do orodja,
· je potrebno, če ugotovimo, da iz orodja uhaja olje, takoj zaustaviti rezanje,
· je treba paziti, da ne pride do kratkega stika - v tem primeru pride do uničenja orodja.

5.	VZDRŽEVANJE, ČIŠČENJE IN PREGLEDOVANJE 
Orodje potrebuje občasne vizualne preglede glede mehanskih poškodb, predvsem pa moramo paziti na to, da je nivo olja ustrezen. Po uporabi se orodje obriše oz. očisti in se pripravi za nadaljnje delo. Poškodovana rezila lahko menjamo sami, kakršno koli drugo servisiranje pa mora opraviti pooblaščena oseba.
Pri zamenjavi olja je potrebno paziti, da se le-to ne razlije po tleh, saj lahko pride do onesnaženja tal in vode. Za preprečitev onesnaženja, je potrebno pri zamenjavi olja imeti pri roki ustrezni material za posip oljnega madeža, ki bo absorbiral olje.

6.	OSEBNA VAROVALNA OPREMA
Pri delu s kleščami za rezanje kablov se mora uporabljati naslednja osebna varovalna oprema: varovalne rokavice, varovalna obleka in čevlji z varovalno kapico. Pri rezanju pod napetostjo pa je potrebno upoštevanje varnostnih pravil.

